CELEX: 32009R1173
Language: lt
Date: 2009-11-30 00:00:00
Title: 2009 m. lapkričio 30 d. Komisijos reglamentas (EB) Nr. 1173/2009, kuriuo nustatomi kietųjų kviečių ir ryžių intervenciniai centrai

1.12.2009   
            
            
               LT
            
            
               Europos Sąjungos oficialusis leidinys
            
            
               L 314/48
            
         
      KOMISIJOS REGLAMENTAS (EB) Nr. 1173/2009
   2009 m. lapkričio 30 d.
   kuriuo nustatomi kietųjų kviečių ir ryžių intervenciniai centrai
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendras bendro žemės ūkio rinkų organizavimo reglamentas) (1), ypač į jo 41 straipsnį kartu su 4 straipsniu,
   kadangi:
   
               (1)
            
            
               Komija privalo nustatyti valstybių narių intervencinius centrus, kurie atitinka būtiniausius 2009 m. liepos 24 d. Reglamento (EB) Nr. 670/2009, kuriuo nustatomos Tarybos reglamento (EB) Nr. 1234/2007 taikymo valstybės intervencijai kietuosius kviečius ar žaliavinius ryžius perkant konkurso tvarka taisyklės, (2) 2 straipsnyje nurodytus reikalavimus.
            
         
               (2)
            
            
               Remdamosi Reglamento (EB) Nr. 670/2009 23 straipsnio 1 dalimi, valstybės narės Komisijos tarnyboms pateikė intervencijos centrų, kuriuos planuoja faktiškai patvirtinti, sąrašą ir šiems centrams, kuriuos jos patvirtino kaip atitinkančius būtiniausius Bendrijos teisės aktais nustatytus reikalavimus, priklausančių saugojimo patalpų sąrašą.
            
         
               (3)
            
            
               Siekiant, kad valstybės intervencijos schema veiktų tinkamai, reikėtų, kad Komisija nustatytų intervencijos centrus pagal jų geografinę padėtį ir paskelbtų jiems priklausančių saugojimo patalpų sąrašą su visa ūkinės veiklos vykdytojams, kuriems taikoma valstybės intervencija, būtina informacija.
            
         
               (4)
            
            
               Atsižvelgiant į tai, kad norint užtikrinti tinkamą intervencijos administravimą dažnai gali tekti atlikti šio sąrašo pakeitimus, reiktų, kad Komisija vartotojams tokią informaciją pateiktų nuolat atnaujintą ir tam nustatytų, kad išsami saugojimo patalpų informacija būtų pirmą kartą paskelbta Europos Sąjungos oficialiajame leidinyje, C serijoje, o paskui, remiantis Reglamento (EB) Nr. 670/2009 23 straipsnio 3 dalimi, atnaujinama pasitelkiant technines priemones ir naudojant jos sukurtą informacinę sistemą, įskaitant skelbimą internete.
            
         
               (5)
            
            
               Šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 670/2009 2 straipsnyje nurodyti intervencijos centrai nustatomi šio reglamento priede.
   Kiekvienam intervencijos centrui priskiriamų saugojimo patalpų adresai ir išsami su šiomis patalpomis ir intervencijos centrais susijusi informacija vartotojams pateikiama Europos Sąjungos oficialiajame leidinio C serijoje skelbiamame Komisijos pranešime.
   Pakeitimai atliekami ir informacija atnaujinama remiantis Reglamento (EB) Nr. 670/2009 23 straipsnio 3 dalimi.
   2 straipsnis
   Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2009 m. lapkričio 30 d.
      
         
            Komisijos vardu
         
         Mariann Fischer BOEL
         
         
            Komisijos narė
         
      
   
   
      (1)  OL L 299, 2007 11 16, p. 1.
   
      (2)  OL L 194, 2009 7 25, p. 22.
   
      PRIEDAS
      
         A:   Kietųjų kviečių intervenciniai centrai
      
      GRAIKIJA
      Θράκη
      Ανατολική Μακεδονία
      Κεντρική Μακεδονία
      Κεντρική Ελλάδα
      Στερεά Ελλάδα
      ISPANIJA
      Cadiz
      Cordoba
      Sevilla
      Huesca
      Teruel
      Zaragoza
      Burgos
      Palencia
      Salamanca
      Soria
      Valladolid
      Zamora
      Albacete
      Ciudad real
      Cuenca
      Guadalajara
      Badajoz
      Caceres
      Navarra
      PRANCŪZIJA
      Le Pouzin
      Castelnaudary
      Angouleme
      Moulins-sur-Yevre
      Orgeres en Beauce
      Saint Sauveur
      Toury
      Voves
      Fourques
      Aigues-Mortes
      Baziege
      Lespinasse
      Sainte Christie
      L’Isle Jourdain
      Sete
      Issoudun
      La Ville aux Dames
      Mer
      Artenay
      La Creche
      Lavaur
      Beaumont de Lomagne
      Fontenay le Comte
      PORTUGALIJA
      Beja
      
         B:   Ryžių intervenciniai centrai
      
      BULGARIJA
      Plovdiv
      GRAIKIJA
      Κεντρική Ελλάδα
      Μακεδονία
      ISPANIJA
      Cadiz
      Cordoba
      Sevilla
      Zaragoza
      Albacete
      Ciudad Real
      Cuenca
      Lerida
      Badajoz
      Caceres
      Navarra
      PRANCŪZIJA
      Arles
      Fourques
      Aigues-Mortes
      ITALIJA
      Piemonte
      PORTUGALIJA
      Beja